ਸਿਰਲੇਖ: #HerChoice : ਕਿਹੋ ਜਿਹਾ ਰਿਹਾ ਪਤੀ ਨੂੰ ਘਰ ਛੱਡਕੇ ਇਕੱਲੇ ਘੁੰਮਣ ਦਾ ਤਜਰਬਾ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕੀ ਤੁਸੀਂ ਕਦੇ ਸਪੀਤੀ ਘਾਟੀ ਗਏ ਹੋ? ਉੱਤਰ ਭਾਰਤ ਦਾ ਪਹਾੜੀ ਇਲਾਕਾ, ਜਿੱਥੇ ਮੋਬਾਈਲ ਨੈੱਟਵਰਕ ਬੇਹੱਦ ਬੁਰਾ ਹੈ? ਇਸ ਕਰਕੇ ਮੈਂ ਉੱਥੇ ਗਈ, ਬਿਲਕੁਲ ਵਿਹਲ ਅਤੇ ਪੂਰੀ ਆਜ਼ਾਦੀ ਲਈ।

ਅਸੀਂ ਦੋ ਨੌਜਵਾਨ ਔਰਤਾਂ ਸੀ ਅਤੇ ਇੱਕ ਡਰਾਈਵਰ। ਮੈਨੂੰ ਅੱਜ ਵੀ ਉਹ ਰਾਤ ਚੇਤੇ ਹੈ ਜਦੋਂ ਡਰਾਈਵਰ ਨੇ ਸਾਨੂੰ ਕਾਗਜ਼ ਦਿਆਂ ਕੱਪਾਂ 'ਚ ਉੱਥੋਂ ਦੀ ਸ਼ਰਾਬ ਦੀ ਪੇਸ਼ਕਸ਼ ਕੀਤੀ ਸੀ। 

ਸ਼ੁਕਰ ਹੈ, ਅਸੀਂ ਅੱਗੇ ਚਲੇ ਗਏ ਅਤੇ ਉਸ ਕੌੜੇ ਜ਼ਹਿਰ ਦਾ ਸਵਾਦ ਲਿਆ ਕਿਉਂਕਿ ਇਹ ਬਹੁਤ ਮਜ਼ੇਦਾਰ ਸੀ! ਮੈਂ ਕਾਰ ਦੀ ਛੱਤ ਉੱਤੇ ਬੈਠੀ ਸੀ ਅਤੇ ਤੇਜ਼ ਹਵਾ ਮੇਰੇ ਸਰੀਰ ਅਤੇ ਰੂਹ ਨੂੰ ਚੀਰ ਰਹੀ ਸੀ।

ਆਪਣੇ ਪਤੀ ਅਤੇ ਘਰ ਦੀ ਨਿਗਰਾਨੀ ਤੋਂ ਦੂਰ, ਅਣਪਛਾਤੇ ਲੋਕਾਂ ਵਿਚਾਲੇ ਅਤੇ ਇੱਕ ਅਣਜਾਣ ਜਗ੍ਹਾ 'ਤੇ, 30 ਸਾਲ ਦੀ ਉਮਰ ਵਿੱਚ ਮੱਧ ਵਰਗੀ ਵਿਆਹੀ ਹੋਈ ਔਰਤ ਲਈ ਇਹ ਵਿਸ਼ਵਾਸ ਨਾ ਕਰਨ ਵਾਲੀ ਗੱਲ ਸੀ। 

ਸਿਰਫ ਰੋਮਾਂਸ ਇੱਕਲਾ ਕਾਰਨ ਨਹੀਂ ਸੀ ਕਿ ਮੈਂ ਇਹ ਸਭ ਕੀਤਾ। ਹਰ ਸਾਲ ਘੱਟ ਤੋਂ ਘੱਟ ਇਕ ਜਾਂ ਦੋ ਵਾਰ ਘਰ ਤੋਂ ਦੂਰ ਅਜਿਹੇ ਇਲਾਕੇ ਵਿੱਚ ਜਾਣਾ, ਜਿੱਥੇ ਕੋਈ ਮੋਬਾਈਲ ਰੇਂਜ ਨਹੀਂ ਹੈ, ਦਰਅਸਲ ਇਸ ਦੇ ਕੁਝ ਗੰਭੀਰ ਕਾਰਨ ਹਨ।

..............................................................................................................................................................................................................

#HerChoice 12 ਭਾਰਤੀ ਔਰਤਾਂ ਦੀ ਜ਼ਿੰਦਗੀ ਦੀਆਂ ਸੱਚੀ ਕਹਾਣੀਆਂ ਦੀ ਲੜੀ ਹੈ। ਇਹ ਲੜੀ ਅੱਜ ਦੀਆਂ ਮਾਡਰਨ ਭਾਰਤੀ ਔਰਤਾਂ ਦੀ ਜ਼ਿੰਦਗੀ ਪ੍ਰਤੀ ਚੋਣ, ਪ੍ਰਾਥਮੀਕਤਾ, ਚਾਹਤਾਂ ਆਦਿ ਤੇ ਅਧਾਰਿਤ ਹੈ। 

..............................................................................................................................................................................................................

ਮੈਂ ਅਤੇ ਮੇਰਾ ਪਤੀ ਕਲਾਕਾਰ ਹਾਂ ਅਤੇ ਸਫ਼ਰ ਸਾਡਾ ਇਕ ਆਮ ਸ਼ੌਂਕ ਹੈ। ਪਰ ਜਦੋਂ ਅਸੀਂ ਇਕੱਠੇ ਸਫ਼ਰ ਕਰਦੇ ਹਾਂ ਤਾਂ ਉਹ ਮੈਨੂੰ ਜ਼ਿੰਮੇਵਾਰੀ ਸਮਝਦਾ ਹੈ।

ਆਵਾਜਾਈ, ਸਮਾਂ, ਠਿਕਾਣਾ, ਹੋਟਲ, ਸੁਰੱਖਿਆ ਆਦਿ ਦੇ ਸਾਰੇ ਫੈਸਲੇ ਉਸ ਦੁਆਰਾ ਲਏ ਜਾਂਦੇ ਹਨ। ਉਹ ਮੇਰੀ ਰਾਏ ਪੁੱਛਦਾ ਹੈ ਪਰ ਇਹ ਉਸ ਫ਼ੈਸਲੇ ਦੇ ਸਮਰਥਨ ਦੀ ਤਲਾਸ਼ ਵਰਗਾ ਹੈ, ਜੋ ਉਸਨੇ ਪਹਿਲਾਂ ਹੀ ਲੈ ਲਿਆ ਹੈ।

ਉਹ ਮੇਰੇ ਦਾਖਲ ਹੋਣ ਤੋਂ ਪਹਿਲਾਂ ਹੀ ਹੋਟਲ ਦੇ ਕਮਰੇ ਦੀ ਜਾਂਚ ਕਰਦਾ ਹੈ, ਉਹ ਪਹਿਲਾਂ ਖਾਣੇ ਵਾਲਾ ਮੇਨੂ ਕਾਰਡ ਫੜਦਾ ਹੈ ਅਤੇ ਮੈਨੂੰ ਪੁੱਛਦਾ ਹੈ ਕਿ ਮੈਂ ਕੀ ਖਾਣਾ ਚਾਹੁੰਦੀ ਹਾਂ? ਕਮਰੇ ਦੇ ਦਰਵਾਜ਼ੇ ਨੂੰ ਤਾਲਾ ਲਾਉਣ ਤੋਂ ਲੈ ਕੇ ਅਟੈਚੀ ਜਾਂ ਸਮਾਨ ਚੁੱਕਣ ਤਕ ਹਰ ਚੀਜ਼ ਵਿੱਚ ਅੱਗੇ ਰਹਿੰਦਾ ਹੈ।

ਮੈਂ ਜ਼ਿੰਮੇਵਾਰੀ ਹਾਂ ਅਤੇ ਉਹ ਨਿਰਣਾਇਕ ਹੈ। ਬਰੇਕ ਲੈ ਲਓ ਜਨਾਬ!

ਅਸਲ ਵਿੱਚ ਮੈਨੂੰ ਬਰੇਕ ਦੀ ਲੋੜ ਸੀ। ਮੈਂ ਆਪਣੇ ਪੁੱਤਰ ਦੇ ਬਾਅਦ ਇਸ ਨੂੰ ਹੋਰ ਵੀ ਮਹਿਸੂਸ ਕੀਤਾ।...